15. huhtikuuta 2019.
Notre-Damen katedraali palaa.
Saimme tiedon tulipalosta.
-Notre-Dame palaa. -Tämä on suoraa kuvaa.
Kaupungin palokunnille se on sodanjulistus.
Taistelun lopputulosta ei voi ennustaa.
Heidän tehtävänään on pelastaa kallisarvoinen mestariteos.
Edessä on seitsemän tunnin taistelu maailman silmien edessä.
Tuli voi levitä nopeasti. Meidän pitää olla vielä nopeampia.
Hetki hetkeltä
tämä dokumentti seuraa taistelua
ja sammuttajia sen eturintamassa.
Vihollisemme on tuli.
Se leviää nopeasti.
Työstä tulee pitkä ja vaikea.
Paloa kuvattiin satoja tunteja.
Tämä on videoista koostettu katsaus siihen, mitä yön aikana tapahtui.
Kello 21.36 katedraali on palanut kolme tuntia.
600 pelastajaa on töissä. Liekit ovat niskan päällä.
Tuli lähestyy uhkaavasti pohjoistornin kellotapulia.
Se tietää loppua.
Jos tuli yltää sinne, me olemme hävinneet.
Operaatiota johtavat kenraalit Gontier ja Gallet.
Seuraavat minuutit ovat ratkaisevia
sillä kirkon kellot ovat tornissa.
Niiden putoaminen olisi katastrofi.
Se olisi Notre-Damen loppu.
Miten palo eteni näin nopeasti? Mikä sen saattoi sytyttää?
Kaikki alkaa kello 18.30.
Sankka savu leviää Pariisin yllä.
Se nousee Notre-Damesta.
Kirkko sijaitsee Île de la Citén vanhassa kaupunginosassa.
Sitä on remontoitu vuoden ajan.
Nämä kuvat ovat viimeisestä messusta.
Kukaan ei osaa kuvitella uhkaa 40 metriä yllään.
Hälytys laukeaa ullakolla.
Vartija ei löydä oikea paikkaa.
Hän haaskaa 30 kallisarvoista minuuttia.
Keskiajalla 1 300 tammesta tehty rakenne
on alkanut palaa.
Vartija löytää syttymispaikan, mutta liian myöhään.
Messu keskeytetään.
Seurakunta poistuu etuovesta tietämättömänä vaarasta.
Ohikulkijat alkavat huolestua.
Kello on 18.51.
Silminnäkijät soittavat palokunnan hätänumeroon.
-Palolaitos. -Notre-Dame palaa.
Savupilvi on tosi iso.
Myös kirkon henkilökunta on soittanut.
Olemme matkalla.
Tieto kulkee lähimmälle asemalle 5. kaupunginosassa.
Sellaisessa tilanteessa ei emmitä.
Ensimmäisenä paikalle saapuu palopäällikkö Jéròme.
Emme voineet kuvitella, että Notre-Dame palaa.
Hän saapuu paikalle alle viidessä minuutissa.
Hän on ensimmäisenä paikalla. Tilanne on jo kriittinen.
Liekit ovat saavuttaneet lyijykaton.
Jéròme arvioi katastrofin laajuutta.
Hän kutsuu paikalle kaikki mahdolliset resurssit.
Palo oli suuri
joten kutsuin enimmäismäärän apuvoimia.
Yhteensä 600 palomiestä rientää apuun.
Mittakaava on ennennäkemätön.
Lopettakaa kuvaaminen.
Ihmisiä oli tuhansittain.
Lakatkaa kuvaamasta!
Notre-Damea ympäröi kaaos.
Emme tienneet mitään yksityiskohtia.
Pariisissa on ruuhka-aika, mikä vaikeuttaa siirtymistä.
Hälytys tuli aivan liian myöhään.
Kalliita minuutteja valuu yhä hukkaan.
Jos sitä vertaisi kisaan
kilpailijalla on sadan metrin etumatka.
Operaatiota johtaa kenraali Gontier.
Alusta alkaen on selvää, että tästä tulee vaikea taistelu.
Mikään ei ole varmaa. Pelkäämme rakennuksen puolesta.
Palokunnalla on useita haasteita.
Kuinka yltää liekkeihin 50 metrin korkeudessa?
Kuinka pelastaa rakennus ja sen katto?
Vain yksi asia on varmaa.
Me sammutamme palon.
Pitää vain tietää, mistä aloittaa.
Metrien päässä kirkosta
kansainvälinen media kerääntyy todistamaan paloa.
Saimme juuri uutisen...
Euronewsin Anelise Borges on paikalla ensimmäisten joukossa.
Mietimme, onko se terrori-isku.
Onko se onnettomuus?
Kuinka pahasti siinä käy?
Historiallinen aarre paloi. Sitä oli kamala katsoa.
Kello on 19.01.
Palokunta yrittää päästä lähelle ja estää paloa leviämästä.
Edessä on kuluttava taistelu.
Yksikköjä saapuu paikalle, mutta lyijykatto on alkanut sulaa.
Palon ytimessä lämpötila lähenee tuhatta astetta.
Lyijykatto suli edessämme.
Sammutus alkaa pohjoisesta poikkilaivasta.
Viisi palomiestä kiipeää ylös 30 kilon kalusto selässään.
Heidän pukunsa suojaavat jopa 150 asteen kuumuudelta.
He ruiskuttavat kahdella letkulla kahdeksan metrin päässä liekeistä.
Kun pääsin huipulle, siellä odotti kaaos.
Palomiehet ymmärtävät haavoittuvuutensa.
Siinä ei ole varaa virheisiin.
Alikersantti Myriam johtaa ensimmäistä ryhmää.
Päämääräni on päästä äkkiä lähelle
ja estää liekkejä leviämästä.
Myriam on urhea, mutta vihollinen lähestyy.
Myös katon ehjiltä vaikuttavat osat
ovat palamaisillaan kuumuudessa.
Luovuttaminen ei käy edes mielessä. Siinä täytyy vain taistella.
Minä en ainakaan ajatellut luovuttamista.
Kello 19.58.
Vaikka sammuttajat poikkilaivassa ovat sitkeitä
vihollisella on ylivoima.
Savu muuttuu kellertäväksi. Se on hyvin myrkyllistä.
Se luo ylimääräisen uhan sammuttajille.
Liekit ovat kymmenien metrien korkuisia.
Onhan se vaikuttavaa.
Edessämme myrskyää tulen ja tomun hehkuva pyörre.
Se on kuin Danten mielikuvituksesta.
Jos paloa ei saada haltuun, koko katedraali on vaarassa.
Samoin sen sisällä olevat aarteet.
Lasimaalaukset ja ruusuikkunat.
Jeesuksen väitetysti käyttämä kruunu.
Kaikki ovat uhattuina
sillä katon kappaleet putoavat sisään katedraaliin.
Katon koko itäinen puoli on liekeissä.
Taistelu jatkuu katolla.
Toinen ryhmä sammuttajia menee sisään pelastamaan aarteita.
Tilanne on vaarallinen.
Katosta putoilee sulaa lyijyä.
Heillä ei ole valinnanvaraa
jos he aikovat pelastaa kirkon taideteokset.
Sellaisia ovat maalaukset, pyhät ruukut
ja etenkin orjantappurakruunu
jota Jeesus saattoi kantaa ennen ristiinnaulitsemistaan.
Pelastajilla on minuutteja aikaa päästä kirkon perälle
jossa säilytetään arvokkaimpia aarteita.
Se on ikkunan vuosisatojen taakse.
Työ kestää tuntikausia.
Ne viedään yksitellen kaupungintalolle
700 metrin päässä kirkosta.
Orjantappurakruunu on punaisessa rasiassa.
Se saatiin turvaan.
Seinen rannoilla yleisö seuraa avuttomana.
Notre-Dame katoaa savuna taivaalle heidän silmiensä edessä.
En uskonut sitä todeksi koko illan aikana.
Sitä oli niin vaikea hyväksyä.
Palo oli niin raivokas, että se tuntui pysäyttämättömältä.
Tämä ei kuitenkaan ole painajaista tai elokuvaa.
Notre-Dame palaa.
Katedraali on Euroopan suosituimpia monumentteja.
Ihmiset tulevat ihailemaan sen ainutlaatuista arkkitehtuuria.
Yli vuosisadan kestäneet rakennustyöt alkoivat 1163.
Se tunnustettiin pian goottilaiseksi mestariteokseksi.
Siitä tuli Ranskan kuningaskunnan tärkein kirkko.
Vuonna 1594 Ranskan uskonsodissa
kuningas Henrik IV juhli Pariisin valtausta.
200 vuotta myöhemmin Notre-Dame todisti Ranskan vallankumousta.
Kun Napoleon kruunattiin siellä 1804
kirkosta tuli kansallinen symboli.
Edes natsit eivät sitä tuhonneet.
26. elokuuta 1944
de Gaulle juhlisti siellä Pariisin vapautumista.
Tänä iltana 856 vuotta historiaa katoaa.
Väkijoukot on siirretty kauemmas.
Sammuttajat ovat hävinneet ensimmäisen taistelun
mutta Gontier ei luovu toivosta.
Hän hioo strategiaansa infernon edessä.
Katastrofia arvioidaan ilmakuvien perusteella.
Pelastajien päämaja on aukiolla kirkon edessä.
Komentaja Gallet varmistaa, että kaikki etenee sulavasti.
Kenraali Gontier laatii hyökkäyssuunnitelman.
Kollegat pitävät hänet ajan tasalla.
Gontier tekee ratkaisunsa tästä hermokeskuksesta.
Tiesin heti saavuttuani
että inhimillinen ja materiaalinen ponnistus olisi valtava.
Hänen mieleensä vyöryy kysymyksiä.
Miten pysäyttää joka suuntaan leviävä palo?
Kuinka saartaa raivokas lohikäärme?
Hoida sinä nuo. Menen pyytämään apuvoimia.
Veden pudottaminen lentokoneesta ei käy.
Se vaurioittaisi kirkkoa.
Gontier hahmottaa strategiansa.
Katedraali ympäröidään 13 nosturilla.
Ne ovat mahtavia aseita.
Jokainen kykenee sylkemään 4 000 litraa vettä minuutissa.
Alueen vesipostit eivät kuitenkaan tuota riittävästi vettä.
Mistä siis saada kylliksi vettä?
Gontier tilaa kaksi pumppuvenettä.
Palokunta luo hydraulisen verkoston, jonka avulla pumpata vettä Seinestä.
He yhdistävät kilometreittäin putkea.
Mittakaavaltaan operaatio vastaa 500 huoneistopaloa.
Tiedämme, että suunnitelmat törmäävät karuun todellisuuteen.
Koko maa on shokissa.
Presidentti ja pääministeri saapuvat paikalle.
He ovat kirjaimellisesti sanattomia.
Heitä vaivaa kysymys:
Kuinka yksi maan arvokkaimmista monumenteista syttyi palamaan?
Mikä palon sytytti?
Mistä palo alkoi?
Alkupiste oli oletettavasti rakennustelineillä.
Kirkkoa on kunnostettu kuukausien ajan.
Keskitornin ympärille on pystytetty rakennustelineet.
Paria päivää aiemmin apostolien patsaat oli viety pois.
Onko syy rakennustöissä?
Työntekijöiden virheet tai sähköasennukset?
Ainuttakaan hypoteesia ei voida sivuuttaa.
Gontierin strategia pannaan täytäntöön.
He huomaavat pian ongelman.
Nosturit eivät ole kyllin korkeita.
Palomiehet eivät pääse suuntaamaan suihkuja liekkeihin.
Suurin este on yllättävä.
Tuuli lietsoo liekkejä ja puhaltaa veden pois kirkosta.
Emme voi sammuttaa paloa. Voimme vain hidastaa sen leviämistä.
Yksi asia käy selväksi: palo on hallitsematon
niin sisällä kuin ulkona.
Tuli saavuttaa Notre-Damen korkeimman kohdan 96 metrissä.
Keskitornissa on 500 tonnia puuta ja 25 tonnia lyijyä.
Nyt se on ilmiliekeissä.
Gontier avustajineen alkaa pelätä pahinta.
Entä, jos torni romahtaa?
Ovatko tornin juurella olevat pelastajat vaarassa?
Yksi heistä on alikersantti Myriam.
Palo on kriittisessä pisteessä. Kirkon keskitorni palaa.
Se on Notre-Damen uusiutumisen symboli.
Sen huikea tarina alkaa 1200-luvulta
jolloin kirkko sai ensimmäisen keskitorninsa.
Katedraali kuitenkin vaurioitui vallankumouksessa.
Haurastunut torni purettiin.
Kunnia sen säilymisestä kuuluu Victor Hugolle.
1831 jukaistiin hänen romaaninsa "Pariisin Notre-Dame".
Kirkko palasi jälleen ranskalaisten sydämiin.
Kuuluisa arkkitehti Viollet le Duc kunnosti sen 20 vuoden aikana.
Tuolloin kirkko sai kuuluisat gargoilinsa.
Tänään kuuluisa keskitorni on suuressa vaarassa.
Myriam tovereineen ei luovuta, vaikka riskit ja väsymys kasautuvat.
He yrittävät estää liekkejä leviämästä
mutta keskitornin palo saattaa heidät vaaraan.
Torni voi sortuessaan romahduttaa rakenteet.
Murehdimme ylhäällä olevien pelastajien puolesta.
Puolitoista tuntia syttymisen jälkeen
tapahtuu se, mitä kukaan ei osannut kuvitella.
Se romahtaa!
Yleisö kohahti
kuin yhdestä suusta.
Myriam on yhä poikkilaivan huipulla.
Katolla on myös kapteeni Marc.
Kuulimme kovan äänen.
Käännyin vaistomaisesti ääntä kohti
ja näin tornin sortuvan.
Torni romahti sisälle kirkkoon.
Kun torni sortui, katastrofi eteni uudelle tasolle.
Kenraalin suurin pelko on toteutunut.
Hänen alaisensa ovat vaarassa. Paitsi sisällä olevat
mutta etenkin viisi katolla olevaa pelastajaa.
Tiesimme, että meidän piti vetäytyä.
Hakeuduimme kellotorniin suojaan.
Katolla olevat sammuttajat saavat evakuointikäskyn.
He alkavat laskeutua poikkilaivan portaikkoa.
Matkalla he jäävät jumiin.
Yksi ovista on juuttunut kiinni.
Tajusimme, että ovi oli kiinni.
Olimme ansassa siellä.
Keskitornin romahtamisesta on kulunut minuutteja.
Palokuntalaiset pelkäävät kollegoidensa puolesta.
Evakuointikäskystä huolimatta katolla olleita pelastajia ei näy.
Kamala pelko iski silloin.
Heidät pitää pelastaa.
Jéròme rientää pelastamaan tovereitaan.
Hänen onnistuu nousta portaat ja avata ovi.
Kollegat ovat turvassa.
Romahtaessaan torni loi voimakkaan vedon
joka veti kirkon kaikki ovet kiinni.
Jos torni olisi tullut niskaamme, en olisi tässä.
Taidamme olla aika onnekkaita.
Aurinko laskee neuvottoman väkijoukon yllä.
Hetket kuluvat. Katastrofi on ilmeinen.
Pariisilaiset seuraavat kauhuissaan.
He luulivat, että Notre-Dame on ikuinen.
Nyt siitä näyttää jäävän vain tuhkat.
Muistan, miten väkijoukosta ei kuulunut pihahdustakaan.
Ihmiset tunsivat, että se menetetään.
Me menettäisimme Notre-Damen.
Tuli on syönyt kattoa 2 800 neliömetrin verran.
Gontier tarvitsee uuden strategian.
Miten hän voi jatkaa taistelua vaarantamatta alaisiaan?
Siellä vallitsee täysi kaaos.
Kello käy
sillä tuuli nopeuttaa palon etenemistä.
Kriittisellä hetkellä palokunta ottaa käyttöön uusimman aseensa.
Se on Colossus.
Vuodesta 2017 tämä sähkökäyttöinen robotti
on mullistanut sammutustöiden kulun.
Uusin sensori- ja kamerateknologia tekevät siitä monikäyttöisen.
Letku kääntyy 360 astetta
ja suihkuttaa 3 000 litraa vettä minuutissa.
Colossus kehitettiin tällaisia suurpaloja varten.
Notre-Damen pelastustöissä se on korvaamaton apulainen.
Katto runkoineen on tuhoutunut.
Entä katedraalin rakenteet ja kantavat seinät?
Pelastajat alkavat pelätä koko rakennuksen sortumista.
Katedraalin majesteettiseen holviin on tullut aukkoja.
Rakennus perustuu painon monimutkaiselle jakautumiselle.
Holvi toimii vastapainona sivuilla oleville tukipylväille.
Nyt ne työntävät sisäseiniä ja heikentävät koko rakennetta.
Kun holvi sortuu, tukipylväät alkavat painaa seiniä.
Holvi ei ole enää painamassa niitä vastaan.
Holvin rikkouduttua pylväät alkavat painaa seinää sisäänpäin.
Tilannetta pitää seurata
sillä se voi johtaa siihen, että kirkko sortuu sisäänpäin.
Myös jokin muu on vaarassa sortua.
Poikkilaivan pohjoispäässä on päätykolmio.
Se oli tuhoutuneen katon päätykolmio.
Nyt se on kuumuuden heikentämä.
Pelastajat tajuavat jotain pelottavaa.
Päätykolmio heiluu tuulessa ja voi pudota viereiselle kadulle.
Ympäröivät rakennukset evakuoidaan poliisin avustuksella.
Kuinka kauan heillä on aikaa, ennen kuin Notre-Dame sortuu?
Kello on 21.36.
Gontier tajuaa jälleen jotain kammottavaa.
Kellotapulissa näkyy liekkejä ja sankkaa savua.
Tuulenpuuskat työntävät liekkejä sitä kohti.
Kahdeksan kelloa riippuu siellä puurakenteesta.
Jos rakenne palaa, kellot putoavat.
Se voisi saada kirkon romahtamaan korttitalon lailla.
Kun katto oli menetetty, keskityimme torneihin.
Yhtäkkiä oli aivan mahdollista, että kirkko menetetään.
Hetki on kriittinen.
Palon leviäminen pitää estää.
Gontierilla on vain hetki aikaa keksiä ratkaisu.
Kenraalilla on valintatilanne.
Hän voi pelastaa alaisensa ja hyväksyä tappion
tai lähettää ryhmän kellotorniin ja riskeerata heidän henkensä.
600 palomiestä odottaa hänen käskyjään.
Lennokkikuvat vahvistavat hänen pahimmat pelkonsa.
Torni on vaarassa
ja sen myötä koko kirkko.
Aika hupenee käsiin.
Aina ei tiedä, tekeekö oikein
mutta sitä yrittää parhaansa.
Vaarannanko mieheni ja naiseni lähettämällä heidät sinne?
Täytyy sanoa, että se on vaikea päätös.
Siihen on syynsä.
Viime vuonna menetimme neljä miestä.
En tahdo vaarantaa alaisiani hyödyttömässä taistelussa.
Kolme kuukautta aiemmin, 12. tammikuuta 2019
kaasuvuoto aiheutti valtaisan räjähdyksen Pariisin keskustassa.
Räjähdys vei kaksi palomiestä.
15. huhtikuuta tragedia kummittelee kollegoiden mielissä.
15 minuutin harkinnan jälkeen
Gontier päättää ottaa riskin
ja lähettää 20 palomiestä viimeiseen epätoivoiseen yritykseen.
Operaatio on vaarallinen, mutta kukaan ei epäröi hetkeäkään.
He ovat valmiit taisteluun.
Käytän sanaa "taistelu", koska sitä tämä on nyt.
Kaikki tahtoivat auttaa.
Ajatus palon lähestymisestä tuntui mielipuoliselta.
He menivät silti.
Perääntyminen ei enää käy.
20 urheaa sotilasta menee kirkkoon vain yksi tehtävä mielessään:
tulipalon eteneminen täytyy katkaista viimein.
Ensimmäiset viisi palomiestä astuvat sisään.
He kapuavat ripeästi 380 askelmaa kellotorniin.
He yrittävät erottaa tornit kattopalosta.
Sitä sanotaan tappion minimoimiseksi.
Luutnantti Alexis johtaa ryhmäänsä.
Jos epäonnistumme, meidän pitää vetäytyä.
Haluamme totta kai onnistua.
Oli selvää, että kirkko voisi tuhoutua kokonaan.
Epäonnistuminen ei tullut kyseeseen.
Taistelu kellotornista käynnistyy.
Veneet pumppaavat täydellä teholla.
Palokunta työskentelee äärirajoilla.
He pelaavat viimeisen korttinsa.
Kellotornissa 20 pelastajaa taistelee etulinjassa
mutta he ovat myöhässä.
Palo on levinnyt kelloja kannattelevaan runkoon.
Alexis miehineen kiipeää mahdollisimman lähelle liekkejä.
Tornin alakerrassa uhat paljastuvat heille.
Yksi portaikko on jo hiillostunut.
Lähitaistelussa ei ole varaa virheisiin.
Näimme, miten liekit ympäröivät rakenteet.
Palo leviää koko ajan syvemmälle rakennukseen.
Iso osa lattiaa on tulessa.
Kerron radioitse, ettei lattia välttämättä kestä meitä.
Etenimme askel askeleelta lattian kantavuutta tunnustellen.
Jos torni sortuu, sieltä ei pääse pois.
He ovat mennyttä.
Pahin näyttää käyneen toteen.
Järkyttynyt yleisö seuraa ilman tarkkaa käsitystä tilanteesta.
Viranomaiset eivät ole rauhallisin mielin.
Olimme pimennossa noin tunnin ajan.
Viranomaiset sanoivat, että kirkko saattaisi sortua.
Kappale historiaa voisi kadota.
Punainen tulimeri jähmettää katsojat huolesta.
Notre-Damen kohtalo on pelissä näinä hetkinä.
Palokunta antaa kaikkensa.
Kapteeni Marc, alikersantti Myriam
luutnantti Alexis, ylivääpeli Jéròme
ja tietenkin kenraali Gontier.
Voimasuhteet alkavat kuitenkin kääntyä hitaasti.
Kaikkien yllätykseksi liekit alkavat vetäytyä.
Urheutensa ja sitkeytensä ansiosta
kellotornin sammuttajat pääsevät niskan päälle.
Uutinen saapuu kello 22.27.
Tulipalo on saatu hallintaan.
Siellä täällä palaa yhä. Sammutustyöt jatkuvat läpi yön.
Yksi on silti varmaa: Notre-Dame seisoo yhä.
Olin ylpeä alaisistani sinä iltana.
Katsoin ylös ja näin Notre-Damen kohoavan ikuisena.
Kun lähestyimme väkijoukkoa, se teki meille hurraten tilaa.
Joillekin me olemme sankareita, mutta me teimme vain työmme.
En minä ole sankari. Kollegani eivät ole hekään.
Teimme vain työtämme.
Seitsemän tunnin ajan pelastajat antoivat kaikkensa
ja uhrautuivat Notre-Damen vuoksi.
He riskeerasivat henkensä.
Kaksi palomiestä ja yksi poliisi loukkaantui lievästi.
Työtä on yhä tehtävänä.
Alue pitää varmistaa ja jälkisammutus suorittaa.
On myöhäinen yö, ja Notre-Dame savuaa yhä.
16. HUHTIKUUTA 2019 KELLO 07.00
Varhain seuraavana aamuna
joukko palomiehiä ja asiantuntijoita astuu sisään katedraaliin.
On aika arvioida vahingot
ja yrittää ymmärtää, miksi näin kävi.
Näkymä on kuin maailmanlopusta.
Kuorin ja alttarin paikalla on romahtaneen tornin jäänteitä.
Taivas paistaa kolmesta valtavasta aukosta.
Kellotorni näyttää sotatantereelta.
Kellot ovat paikallaan, mutta runko on hiiltynyt.
Häkellyttävää kyllä, urut ovat selvinneet vahingoitta.
Myös pohjoinen ruusuikkuna on säästynyt.
Sortumisvaarassa ollut päätykolmio on yhä pystyssä.
Notre-Dame on palanut pahoin, mutta se seisoo yhä paikallaan
valojen kaupungin yllä.
Vaikka tragedia on tuore, ryhmän pitää katsoa eteenpäin
ja selvittää, mikä palon aiheutti.
Tupakantumppi? Oikosulku työmaalla?
Tutkijoiden pitää pureutua syvälle.
Tutkinta suoritetaan, jottei tämä toistuisi koskaan.
Notre-Dame kärsi pahoin, mutta toivottavasti
niin kuin monesti aiemmin
sen haavat paranevat.
Suomennos: Sami Pöyry